CELEX: 62007CA0147
Language: sl
Date: 2008-01-31 00:00:00
Title: Zadeva C-147/07: Sodba Sodišča (sedmi senat) z dne 31. januarja 2008 – Komisija Evropskih skupnosti proti Francoski republiki (Neizpolnitev obveznosti države – Direktivi 80/778/EGS in 98/83/ES – Kakovost vode, namenjene za prehrano ljudi – Najvišja dovoljena koncentracija nitratov in pesticidov – Nepravilna uporaba)

29.3.2008   
            
            
               SL
            
            
               Uradni list Evropske unije
            
            
               C 79/8
            
         Sodba Sodišča (sedmi senat) z dne 31. januarja 2008 – Komisija Evropskih skupnosti proti Francoski republiki
   (Zadeva C-147/07) (1)
   
   (Neizpolnitev obveznosti države - Direktivi 80/778/EGS in 98/83/ES - Kakovost vode, namenjene za prehrano ljudi - Najvišja dovoljena koncentracija nitratov in pesticidov - Nepravilna uporaba)
   (2008/C 79/14)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopniki: S. Pardo Quintillán, J. Hottiaux in J.-B. Laignelot, zastopniki)
   
      Tožena stranka: Francoska republika (zastopnika: G. de Bergues in S. Gasri, zastopnika)
   Predmet
   Neizpolnitev obveznosti države – Nesprejetje predpisov, potrebnih za uskladitev s členom 4 Direktive Sveta 98/83/ES z dne 3. novembra 1998 o kakovosti vode, namenjene za prehrano ljudi (UL L 330, str. 32), v predpisanem roku – Prekoračitev kemijskih parametrov, določenih v prilogi I, del B, k Direktivi 98/83, v nekaterih departmajih – Nitrati in pesticidi.
   Izrek
   
               1)
            
            
               Francoska republika s tem, da ni sprejela vseh ukrepov, potrebnih za uskladitev s členom 4 Direktive Sveta 98/83/ES z dne 3. novembra 1998 o kakovosti vode, namenjene za prehrano ljudi, ni izpolnila obveznosti iz te direktive.
            
         
               2)
            
            
               Francoski republiki se naloži plačilo stroškov.
            
         
      (1)  UL C 95, 28.4.2007.